গৌরীপুর (ময়মনসিংহ) প্রতিনিধি : ময়মনসিংহের গৌরীপুর উপজেলার মাওহা ইউনিয়ন ভূমি অফিসের উপসহকারি কর্মকর্তা আজিজুল হককে মারধর করে অফিস থেকে বের করে দেয়ার অভিযোগে পাওয়া গেছে ওই ইউনিয়নের চেয়ারম্যান রমিজ উদ্দিনের বিরুদ্ধে। বুধবার বিকালে চেয়ারম্যান ওই কর্মকর্তাকে ভূমি অফিসের ভেতর প্রকাশ্যে মারধর করে তাকে অফিস থেকে বের করে দেয়। পরে ওই কর্মকর্তা বাদী হয়ে বুধবার রাতেই ইউপি চেয়ারম্যান রমিজকে আসামি করে গৌরীপুর থানায় মামলা দায়ের করেন। রমিজ উদ্দিন মাওহা ইউনিয়ন পরিষদের চেয়ারম্যান।